b'\n_START_ARTICLE_\nPirkko M\xc3\xa4kinen\n_START_PARAGRAPH_\nPirkko Anneli M\xc3\xa4kinen (o.s. Ilola; s. 12. lokakuuta 1952 M\xc3\xa4ntt\xc3\xa4) on suomalainen juristi ja varatuomari, Suomen kolmas tasa-arvovaltuutettu. Tasa-arvovaltuutettuna M\xc3\xa4kinen aloitti kautensa samana p\xc3\xa4iv\xc3\xa4n\xc3\xa4, jolloin Suomi liittyi EU:hun eli 1. tammikuuta 1995 ja toimi virassa vuoteen 2002.  H\xc3\xa4n palasi tasa-arvovaltuutetuksi uudelleen kev\xc3\xa4ttalvella 2006. V\xc3\xa4liajan h\xc3\xa4n toimi eduskunnan oikeusasiamiehen kanslian kansliap\xc3\xa4\xc3\xa4llikk\xc3\xb6n\xc3\xa4.\n_START_SECTION_\nYhdenvertaisuuslain syrjint\xc3\xa4kiellon rikkomistapaus\n_START_PARAGRAPH_\nTammikuussa 2010 apulaisoikeuskansleri Mikko Puumalaisen tiedotti tasa-arvovaltuutettu Pirkko M\xc3\xa4kisen rikkoneen yhdenvertaisuuslain syrjint\xc3\xa4kieltoa niin sanotun Tehy-p\xc3\xb6yt\xc3\xa4kirjan valmistelun yhteydess\xc3\xa4 2007._NEWLINE_Ty\xc3\xb6ministeri\xc3\xb6 asetti syksyll\xc3\xa4 2007 sovittelulautakunnan, jossa etsittiin ratkaisua Tehyn ja Kunnallisen ty\xc3\xb6markkinalaitoksen v\xc3\xa4liseen palkkakiistaan. Pirkko M\xc3\xa4kinen oli j\xc3\xa4senen\xc3\xa4 sovittelulautakunnassa. Apulaisoikeuskanslerin mukaan ty\xc3\xb6- ja virkaehtosopimus rajattiin koskemaan vain Tehyn j\xc3\xa4seni\xc3\xa4, mik\xc3\xa4 on ristiriidassa syrjint\xc3\xa4kiellon kanssa. Osallistuessaan syrjint\xc3\xa4kieltoa rikkovan sopimuksen sis\xc3\xa4lt\xc3\xa4v\xc3\xa4n sovintoehdotuksen antamiseen M\xc3\xa4kinen antoi sopimusta koskeneen ohjeen ja rikkoi viranomaisena yhdenvertaisuuslain syrjint\xc3\xa4kieltoa._NEWLINE_Tasa-arvovaltuutettu Pirkko M\xc3\xa4kisen viranomaisteht\xc3\xa4viin kuuluu syrjint\xc3\xa4kiellon noudattamisen valvonta.'